Ο **Ντιμίταρ Ντούσκοφ Πένεφ** (βουλγαρικά: Димитър Душков Пенев‎) (γενν. 12 Ιουλίου 1945) είναι Βούλγαρος πρώην ποδοσφαιριστής, ο οποίος αγωνιζόταν ως κεντρικός αμυντικός και νυν προπονητής ποδοσφαίρου. Έπαιξε σε 90 παιχνίδια με την εθνική ομάδα ποδοσφαίρου της Βουλγαρίας και σημείωσε 2 γκολ. Θεωρείται ως ένας από τους σπουδαιότερους αμυντικούς της χώρας του, κερδίζοντας το βραβείο του Βούλγαρου Ποδοσφαιριστή της Χρονιάς το 1967 και το 1971, ενώ συμμετείχε επίσης σε τρία Παγκόσμια Κύπελλα για τη χώρα του, το 1966, το 1970 και το 1974. Είναι επίτιμος πρόεδρος της ΤΣΣΚΑ Σόφιας και της ημι-επαγγελματικής Νότιγχαμ Γιουνάιτεντ ΦΚ.

Σταδιοδρομία ως ποδοσφαιριστής
------------------------------

Ο Πένεφ αγωνίστηκε τις Λοκομοτίβ Σόφιας (1962–1964) και ΤΣΣΚΑ Σόφιας (1964–1977).

Σταδιοδρομία ως προπονητής
--------------------------

Ο Πένεφ ήταν προπονητής της εθνικής ομάδας της Βουλγαρίας κατά τη διάρκεια του Παγκοσμίου Κυπέλλου του 1994, όπου η ομάδα του έφτασε στους ημιτελικούς και στη συνέχεια έχασε τον αγώνα για το χάλκινο μετάλλιο εναντίον της Σουηδίας. Καθ΄ όλη τη διάρκεια της καριέρας του ως προπονητής επέδειξε αριστεία τόσο στην τακτική όσο και στην ομαδική ψυχολογία. Το πιο αξιοσημείωτο προσόν του Πένεφ ήταν η ικανότητά του να συνεργάζεται καλά με νεαρούς παίκτες. Κατά τη διάρκεια της καριέρας του στην ΤΣΣΚΑ Σόφιας ανακάλυψε πολλούς μέχρι πρότινος άγνωστους ή ελάχιστα γνωστούς ταλαντούχους νέους και τους χρησιμοποίησε ως βάση για μια επιτυχημένη ομάδα σε εγχώριο και διεθνές επίπεδο. Ανάμεσά τους ο Χρίστο Στόιτσκοφ, ο Εμίλ Κοσταντίνοφ, ο Λιουμποσλάφ Πένεφ, ο Μαρτίν Πετρόφ, ο Στιλιγιάν Πετρόφ και ο Ντίμιταρ Μπερμπάτοφ.

Στις 30 Ιουλίου 2007, διορίστηκε προπονητής της εθνικής Βουλγαρίας για δεύτερη φορά. Τελευταία του ομάδα ως προπονητής ήταν η ΤΣΣΚΑ Σόφιας, αλλά στις 6 Μαρτίου 2009 η ΤΣΣΚΑ τον απέλυσε και αποφάσισε να τον αντικαταστήσει με τον ανιψιό του, Λιουμποσλάφ Πένεφ, πρώην παίκτη της ΤΣΣΚΑ Σόφιας, της Θέλτα Βίγο, της Βαλένθια και της Ατλέτικο Μαδρίτης.

Ο Πένεφ ως προπονητής της Εθνικής Βουλγαρίας είχε σε 55 αγώνες συνολικά 25 νίκες, 15 ισοπαλίες και 15 ήττες, με διαφορά τερμάτων 88:60.

Προσωπική ζωή

Ο Πένεφ είναι θείος του πρώην διεθνούς ποδοσφαιριστή και προπονητή της Εθνικής Βουλγαρίας, Λιουμποσλάφ Πένεφ.

Διακρίσεις
----------

### Ως παίκτης

**Λοκομοτίβ Σόφιας**

* Πρωτάθλημα Βουλγαρίας: 1963–64

**ΤΣΣΚΑ Σόφιας**

* Πρωτάθλημα Βουλγαρίας (7): 1965–66, 1968–69, 1970–71, 1971–72, 1972–73, 1974–75, 1975–76
* Κύπελλο Βουλγαρίας: 1965, 1969, 1972, 1973, 1974

### Ως προπονητής

**Βουλγαρία**

* Παγκόσμιο Κύπελλο: 4η θέση 1994

Παραπομπές
----------

1. ↑  (πολλαπλές γλώσσες) *Transfermarkt*. 143319. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. c37da1b7.
3. ↑  Dimitar Penev – International Appearances. Rsssf.com (22 Ιανουαρίου 2009). Retrieved on 21 Ιουλίου 2016.
4. ↑  FIFA Tournaments – Players & Coaches – Dimitar PENEV. Fifa.com (1 Ιουλίου 2016). Retrieved on 21 Ιουλίου 2016.
5. ↑  Penev Becomes Nottingham United President!. nottinghamunitedfc.co.uk (Νοέμβριος 2010)
6. ↑  за главен мениджър. cska.sportal.bg (6 Μαρτίου 2009)
7. ↑  Това е Димитър Пенев – Topsport.bg. Topsport.ibox.bg (25 Απριλίου 2007). Ανακτήθηκε στις 21 Ιουλίου 2016.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Βουλγαρία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 79426253
* GND: 11947168X

 |

 |